Christiansmindespejder indbyder til

Sct. Georgsdag

Tirsdag d. 23.april kl.16.30- 18.00



Som annonceret i alle vores kalendere er alle grenmøderne i uge 17 flyttet til dette tidspunkt.

Det betyder at familiespejd, mikro-, mini-, junior- og tropsspejdere holder deres møde på dette tidspunkt og ikke på de vante tidspunkter.

For os spejdere er d. 23. april forbundet med den traditionsrige Sct. Georgsdag, hvor man mindes Sct. Georgs heltegerning, og aflægger spejderløftet. Som en del af spejderloven, lover vi hinanden, at vi vil gøre en ekstra indsats for at efterlade verden en smule bedre, end vi modtog den. Dette kan gøres på mange niveauer, hvor alle kan være med.

Mød op med tøj som passer til vejrudsigten, da vi skal være udenfor, lave ting på tværs af grenene, men også sammen med de vante spejderkammerater.

Sagnet om Sankt Georg begynder for mange hundrede år siden. Georg var søn af en officer i den romerske hær, og som sin far blev også Georg soldat, så snart han var gammel nok. Han var en dygtig kriger og blev hurtigt forfremmet. En dag på vej hjem kom han til den lille by Silene. I Silene havde der længe boet en drage i en sø uden for byen. Dragen var en plage for indbyggerne ………

Vil du vide mere om Georg så mød op til en spændende dag med alle dine spejderkammerater

Med spejderhilsen

Lederne ved Christiansmindespejderne



